**SA Läänemaa ja EELK Lääne Praostkonna koostöökogu koosoleku protokoll 2022/4**

30. 11. 2022

Algus kell 10:00, lõpp kell 11:30

**Juhatas**: Irene Väli

**Protokollis :** Marju Viitmaa

**Võtsid osa:** Irene Väli, Kaido Saak, Kalli Pets, Külliki Valk, Lia Salumäe, Marju Viitmaa, Tiit Salumäe , Varje Paaliste, Vello Vichderpal

**Päevakord:**

**1. Kokkuvõte toimunud tegevustest, üritused jaanuar-märts**

 **2. Info ja jooksvad küsimused**

Arutlusel olnud teemad:

1. Kokkuvõte toimunud tegevustest, üritused jaanuar-märts (lühikokkuvõte)

Küllike Valk: Ridala kiriku torn sai uued luugid. Kiriku kahele aknale on paigaldatud automaatikaseamed, mis aitavad kirikut tuulutada. Ilmus EELK Lääne praostkonna aastakiri. Väljaandmist toetas kultuurkapitali Läänemaa ekspertgrupp. Lasteaedades on toimunud jõululoo rääkimine.

Lia Salumäe: Toomkiriku orelil on nüüd uus tuulesüsteem. Remonti toetas kultuurkapital. Jätkuvad Jaani kiriku oreli remonditööd, toetab Haapsalu Linnavalitsus. 8. dets toimub Haapsalu koolide kooride jõulukontsert, 11. dets Saint-Saens „Jõuluoratoorium“, dirigent Lehari Kaustel. 25. dets. Arsise käsikellade ansamblite 30. aasta Haapsalus.

Tiit Salumäe: 29. nov. toimus Püha Olavi teekonna infoseminar, algatajaks oli Anton Pärn. SA Saaremaa oli nõus seda vedama. Kuidas saaks Läänemaa selles protsessis osaleda?

Tartu rahulepingu aastapäeva tähistamine 2. veeb. kell 18. Linnavalitsus peaks korraldama liikluse sulgemise. Helitehnika? Kas sellel aastal toimub ka Jaani kirikus kontsert?

**Otsustati:** Haapsalu Linnavalitsus kutsub kokku korraldustoimkonna koosoleku jaanuari alguses.

Kaido Saak: Kirikutes on toimunud mitmeid kontserte. Hooldekodud on viiruste tõttu külastajatele suletud olnud ja mõned hooldekodud ei lase sisse ka vaimulikke. Lihulas ja Koluveres on vaimulikega tehtud lepingud ja probleeme ei ole. Lahendus oleks see kui kõikides hooldekodudes sõlmitakse lepingud vaimuliku ja hooldekodu vahel.

Irene Väli: Ootame kandidaate tunnustamiseks. SA Läänemaa kodulehel on selleks vorm olemas. Tunnustusüritus toimub 26. jaanuaril.

Kalli Pets: 15. dets peab olema valmis muinsuskaitse toetuste maakondlik pingerida. Laekus 13 taotlust. Koos A. Pärnaga vaatame need taotlused üle. Kirikute taotlusi oli 3 : Vormsi, Kullamaa ja Lääne-Nigula. Mõistlik oleks jätkata Vormsi kiriku kooriruumi katuse remondiga. Sellel aastal teostati Vormsi Püha Olavi kiriku pikihoone katuse remont. Reservfondist eraldati 10 000 eurot Haapsalu vanale kalmistule tormikahjustuste likvideerimiseks. Kevadel võiks korraldada kalmistukultuuri koolituse, näiteks kiviaedade ladumine, puude lõikamine.

Varje Paaliste: Rahvamajade ühingu üleskutse “ Ukrainale soojad sokid ja kindad“ kogus Lääne-Nigulas 140 villast sooja eset. Esemeid tuli Piirsalust, Pürksist, Orult, Linnamäe arenguseltsilt. 20. dets. saab esitada tunnustuse ettepanekuid seitsmes kategoorias. Sellel aastal on valla eelarve koostamine väga keeruline. Kultuuri rahastamine, toetuste jagamine tuleb kõik üle vaadata. Jätkame sündmuste kalendri avaldamisega igal neljapäeval valla kodulehel ja FB-s.

Vello Vichderpal: Lähisuhte vägivalla probleemid. Politsei ootab, et informatsiooni lähisuhte vägivalla kohta laekuks rohkem. Märgake abivajajaid ja teatage.

**Otsustati**: võtta informatsioon teadmiseks. Tõnu Parbus kutsub kokku töörühma Tartu rahulepingu aastapäeva tähistamiseks.

2. Info ja jooksvad küsimused

Järgmine koostöökogu koosolek toimub15. veebruaril kell 10:00.

Koosoleku juhataja

Irene Väli
(allkirjastatud digitaalselt)

Protokollija

Marju Viitmaa

(allkirjastatud digitaalselt)